The Ghan
The Ghan – keleivinis traukinys Australijoje, kursuojantis tarp Adelaidės ir Darvino. Traukinį eksploatuoja Journey Beyond Rail Expeditions bendrovė. Kelionė 2 979 km ilgio maršrutu trunka 51–55 valandas. Savo maršrute traukinys kerta keturias klimato zonas ir įveikia 22,5 laipsnius platumų. Nuo 1929 iki 2004 m. traukinys kursuodavo iki Alis Springso. Iki Darvino pradėjo kursuoti nuo 2004 m., kai buvo užbaigta Alis Springso–Darvino geležinkelio statyba.